**แบรนด์เนอร์**

ประชาสัมพันธ์การส่งแผนบูรณาการการวิจัยและนวัตกรรม ประจำปีงบประมาณ 2564 เพื่อรองรับการเปิดรับข้อเสนอการวิจัยประจำปีงบประมาณ

**เนื้อหาข่าว**

ตามที่สถาบันวิจัยและพัฒนา ได้ดำเนินการจัดโครงการจัดทำแผนบูรณาการวิจัยและนวัตกรรม ประจำปีงบประมาณ พ.ศ. 2564 (กิจกรรมที่ 1 โครงการกำหนดแผนบูรณาการการวิจัยและนวัตกรรม ประจำปีงบประมาณ พ.ศ. 2564) เมื่อวันที่ 23 – 24 พฤษภาคม 2562 ณ ประชุมนิลกาฬ อาคารคณะวิศวกรรมศาสตร์ และสถาปัตยกรรมศาสตร์ มหาวิทยาลัยเทคโนโลยีราชมงคลอีสานนั้น ซึ่งโครงการดังกล่าวมีนักวิจัยและตัวแทนหน่วยงานเข้าร่วมโครงการพร้อมทั้งร่วมกันจัดทำและนำเสนอแผนบูรณาการวิจัยและนวัตกรรมจำนวน 11 แผน ตามเอกสารแนบท้ายข่าวนี้ ซึ่งแผนบูรณาการฯ ดังกล่าว นักวิจัยกำลังปรับปรุงข้อมูลให้สมบูรณ์ และจะนำส่งมาตามสายงานเพื่อเป็นแผนบูรณาการวิจัยและนวัตกรรม ประจำปีงบประมาณ พ.ศ. 2564 สำหรับรองรับ การเปิดรับข้อเสนอการวิจัยต่อไป และเพื่อเป็นการเปิดโอกาสให้หน่วยงานได้เสนอแผนบูรณาการฯ เข้ามาเพื่อรองรับการเปิดข้อเสนอการวิจัย ประจำปีงบประมาณ พ.ศ.2564 ในการนี้สถาบันวิจัยและพัฒนา จึงขอประชาสัมพันธ์รายละเอียดเกี่ยวกับการส่งแผนบูรณาการการวิจัยและนวัตกรรม ประจำปีงบประมาณพ.ศ. 2564 ดังต่อไปนี้

1. ให้หน่วยงานรวบรวมแผนบูรณาการการวิจัยและนวัตกรรม ประจำปีงบประมาณ พ.ศ. 2564 ฉบับสมบูรณ์ของหน่ยงานตนเองตามรายชื่อที่แนบท้ายข่าวนี้ (ถ้ามี)

2. จัดทำแผนบูรณาการการวิจัยและนวัตกรรม ประจำปีงบประมาณ พ.ศ. 2564 ของหน่วยงาน ที่ประสงค์จะส่งเป็นแผนบูรณการของมหาวิทยาลัยเพื่อรองรับการเปิดข้อเสนอการวิจัย ประจำปีงบประมาณ พ.ศ.2564 โดยสามารถดูรายละเอียดประกอบการจัดทำแผนฯ ได้ที่ <http://ird.rmuti.ac.th/2015/index.php/2015-03-09-02-23-10/2015-03-09-02-35-7/2019-05-15-04-07-34.html>

จากข้อ 1 และข้อ 2 ให้หน่วยงานรวบรวมข้อมูลในรูปแบบเอกสารจำนวน 1 ชุด พร้อม ซีดี จำนวน 1 แผ่น พร้อมทั้งให้หน่วยงานสรุปรายชื่อแผนบูรณการของหน่วยงาน ประจำปีงบประมาณ พ.ศ.2564พร้อมหนังสือนำส่ง และส่งมายังสถาบันวิจัยและพัฒนา เลขที่ 744 ถ.สุรนารายณ์ ต.ในเมือง อ.เมือง จ.นครราชสีมา 30000 หรือทางอีเมล [pakawan.noi2013@gmail.com](mailto:pakawan.noi2013@gmail.com) **ภายในวันศุกร์ที่ 14 มิถุนายน 2564**

**เอกสารแนบ**

-หนังสือนำถึงหน่วยงาน

-ร่างรายชื่อแผนบูรณาการการวิจัยและนวัตกรรม ประจำปีงบประมาณ 2564

- แบบฟอร์มการจัดทำกรอบแผนบูรณาการวิจัยและนวัตกรรม ปีงบประมาณ 2564